**Аляксандр Антонавіч Саладуха** (18 студзеня 1959, Каменка, Сергіева-Пасадскі раён, Маскоўская вобласць, РСФСР, СССР) — савецкі, беларускі і расійскі спявак, выканаўца папулярнага рэпертуара. Заслужаны артыст Рэспублікі Беларусь (2018).

Біяграфія
---------

У 1982 годзе скончыў Мінскі медыцынскі інстытут. Працаваў лекарам, удзельнічаў у мастацкай самадзейнасці.

Пазней — саліст эстраднага аркестра ДК Белсавпрофа.

З 1987 года — саліст Дзяржаўнага канцэртнага аркестра Беларусі.

1989 год — пачата праца салістам тэатра песні Ядвігі Паплаўскай і Аляксандра Ціхановіча.

1991 год — пачатак сольнай кар’еры, выступ з гуртам «Карусель». Песні: на рускай і беларускай мовах, стылістыка: шлягерная песня. Бярэ ўдзел у тэле- і радыёперадачах, выступае з канцэртамі ў краінах СНД.

У 1995 годзе прыехаў у Расію. Выйшаў альбом «Здравствуй, чужая милая». На аднайменны хіт, які з’яўляецца рэмейкам быў зняты кліп, што патрапіў у праграму «Добрай раніцы, краіна!». Але неўзабаве Саладуха вярнуўся ў Мінск.

У канцы 1990-х спявак ізноў з’явіўся ў Расіі і пачаў супрацоўнічаць з Аляксандрам Марозавым[ru]. У кастрычніку 1999 года быў зняты кліп на песню «Каліна». Ратацыя на расійскіх тэлеканалах, у тым ліку на «Расіі-1» («Добрай раніцы, краіна!»).

3 ліпеня 2000 года выйшаў альбом «Калина, калина», які меў добры попыт у Расіі. Але ўжо 8 ліпеня Саладуха зноў з’ехаў у Беларусь. Песні «Калина», «Обнимала, не любила» і «Плыть, плыть, плыть» перайшлі ў рэпертуар братоў Радчанка[ru].

У 2005 годзе — прэзентацыя альбома «Сотні кіламетраў да кахання» (увайшлі кампазіцыі мінулых гадоў і новыя песні). Песня «Вінаград» патрапіла ў ратацыю «Дарожнага радыё[ru]».

20 верасня 2007 года у Віцебскім летнім амфітэатры адбыўся сольны канцэрт (соты канцэрт у рамках тура па гарадах Беларусі ў падтрымку альбома ў 2007 году) Аляксандра Саладухи «Сотни километров до любви», прысвечаны 20-гадоваму юбілею канцэртнай дзейнасці артыста.

У 2009 годзе на ўрачыстай цырымоніі, арганізаванай мэрам Вітаўтасам Грубляўскасэм, узнагароджаны званнем ганаровага жыхара горада Клайпеда.

У 2010 годзе выйшаў альбом «Ты для меня сбылась» з кліпам на загалоўную кампазіцыю.

У 2011 годзе выйшаў фільм пра Аляксандра Саладуху «Дочкі маёй вочы». У кадры фільма патрапіў Стас Міхайлаў[ru], які таксама супрацоўнічаў з Саладухай як аўтар (песні «Табе, каханая»). У тым жа годзе Саладуха зноў прыехаў у Расію і запісаў альбом. 11 лістапада ён быў выпушчаны.

Альбом быў сустрэты змяшанай рэцэнзіяй Іллі Маліноўскага, які адзначыў, што хітоў накшталт «Чужой мілай» і «Вінаграда» на дыску няма. Матэрыял занадта падобны на песні з папярэдніх альбомаў. Станоўча ахарактарызаваў музыку (акрамя песні Міхайлава) і аранжоўкі: «Настолькі непрадказальныя музычныя хады мог напісаць толькі адзін з самых знакамітых кампазітараў краіны» (беларускі кампазітар Алег Елісеенкаў). Крытыцы падвергліся тэксты песень. Паводле меркавання Маліноўскага, яны самыя тыповыя, але шчырае і нават наіўнае выкананне Саладухі уносіць у іх вызначаны сэнс. Вельмі негатыўна журналіст адгукнуўся пра тэкст песні «Памяці У. Мулявіна». Тое, што гэты тэкст быў паказаны як народны, паводле меркавання Маліноўскага, азначае, што аўтар проста «схаваўся» «з-за сораму» за сваю бясталентнасць.

Аляксандр Саладуха працуе над новым альбомам, выпуск якога быў запланаваны на 2014 год. Працоўная назва — «Я кахаю жанчын і дзяцей». Загалоўная кампазіцыя ўжо ў 2012 годзе патрапіла на «Рускае Радыё».

У 2014 годзе Аляксандр Саладуха даў сольны канцэрт на «Мінск-Арэне», самай вялікай пляцоўцы ў Беларусі.

У жніўні 2022 года спявак прэзентаваў новы хіт «За агронома», прысвечаны працаўнікам аграпрамысловага комплексу. Песню высока ацаніў міністр сельскай гаспадаркі Беларусі Ігар Брыло, назваўшы яе гімнам уборачнай кампаніі.

Найбольш вядомыя песні
----------------------

* «Здравствуй, чужая милая» (муз. Эдуарда Ханка, сл. Л. Татаранка)
* «Калина» (муз. А. Марозава, сл. А. Папярэчнага)
* «Виноград» (муз. М. Алейнікава, сл. У. Кубышкіна[ru])
* «Неровный брак» (муз. Алега Елісеенкава, сл. Н. Трэцьякава)
* «Карусель» (сл. Ю Курчонак)
* «Цукар» (муз. М. Алейнікова, сл. В. Чадзюка)

Фестывалі
---------

* Рэспубліканскі фестываль папулярнай музыкі «Наваполацк» (1987)
* Міжнародны фэст мастацтваў «Славянскі базар у Віцебску» (2009)

Узнагароды
----------

* лаўрэат «Песні года Украіны 2004» (з песняй «Здравствуй, чужая милая»),
* заслужаны артыст Рэспублікі Беларусь (2018).
* юбілейны медаль «100 год органам дзяржаўнага кіравання сельскай гаспадаркай і харчаваннем Беларусі» (2022).

Дыскаграфія
-----------

* Здравствуй, чужая милая («Vigma», 1996, перавыд. «Класік-компані», Расія, 2003):
* Посвящение женщине («Маналіт», Расія, 1997):
* Калина, калина… («Sony Music Entertainment», USA, 2000):
* Одинокий («TON-Records», 2002):
* «Лучшие песни» («Vigma», 2003)
* «Сотни километров до любви» («Vigma», 2005)
* «Любить тебя, родная» (2006)
* «Ты для меня сбылась» (2010)
* «Берега» («Vigma», «Квадра-Дыск», 2011).
* «Верное сердце» («Vigma», 2014)
* «Мы будем вместе» (2017)
* «Новое и лучшее» (2019)
* «Молодые пацаны» (2020)

Галерэя
-------

 

Аляксандр СаладухаАляксандр СаладухаАляксандр Саладуха

Зноскі
------

1. ↑  "Президент присвоил Солодухе звание «Заслуженный артист Республики Беларусь»" [руская]. TUT.BY. 10 студзеня 2018 у 18:40. Архівавана з арыгінала 24 чэрвеня 2019. Праверана 2019-02-08. `{{cite news}}`: Невядомы параметр `|deadurl=` ігнараваны (прапануецца `|url-status=`) (даведка); Праверце значэнне даты ў: `|date=` (даведка); Шаблон цытавання мае пусты невядомы параметр: `|coauthors=` (даведка) Архіўная копія **(нявызн.)**(недаступная спасылка). Архівавана з першакрыніцы 24 чэрвеня 2019. Праверана 8 лютага 2019.Архіўная копія **(нявызн.)**(недаступная спасылка). Архівавана з першакрыніцы 24 чэрвеня 2019. Праверана 8 лютага 2019.
2. ↑  «Зубастае» інтэрв’ю ў праграме «Да нас прыехаў…»
3. ↑  SB.BY — Беларускі хіт. Саладуха(недаступная спасылка)
4. 1 2  Відэасэрвіс Belarus-Live! Архівавана 4 сакавіка 2016.
5. ↑  Аляксандр Саладуха здымае трэці фільм пра сябе.
6. ↑  Аляксандр Саладуха — «Берагі»
7. ↑  Аляксандр Саладуха за адзін канцэрт зарабіў 30 тысяч еўра Архівавана 31 кастрычніка 2014.
8. ↑
9. ↑  XVIII Міжнародны фэст мастацтваў «Славянскі кірмаш у Віцебску» Ўдзельнікі: Саладуха (Беларусь) Архівавана 19 лютага 2009.
10. ↑  Указ Прэзідэнта Рэспублікі Беларусь ад 8 студзеня 2018 года № 8 «Аб узнагароджанні» **(нявызн.)**(недаступная спасылка). Архівавана з першакрыніцы 1 снежня 2021. Праверана 6 красавіка 2021.
11. ↑
12. ↑  Александр Солодуха — Медиа библиотека Архівавана 24 лістапада 2009.
13. ↑  Александр Солодуха выпустил новый альбом «Мы будем вместе» Архівавана 16 ліпеня 2020.
14. ↑  Альбом «Новое и лучшее» (Александр Солодуха) в Apple Music **(нявызн.)**(недаступная спасылка). Архівавана з першакрыніцы 22 ліпеня 2020. Праверана 16 ліпеня 2020.
15. ↑

Літаратура
----------

* Саладуха Аляксандр Антонавіч // Беларуская энцыклапедыя: У 18 т. Т. 14: Рэле — Слаявіна / Рэдкал.: Г. П. Пашкоў і інш. — Мн. : БелЭн, 2002. — Т. 14. — С. 97. — 10 000 экз. — ISBN 985-11-0035-8. — ISBN 985-11-0238-5 (т. 14).

Спасылкі
--------

|  |  |
| --- | --- |
| commons: | Аляксандр Антонавіч Саладуха на Вікісховішчы |

* Жарты пра Аляксандра Солодуху Архівавана 5 мая 2019.
* Выступ Аляксандра ў Салігорску

|  |  |
| --- | --- |
| ⚙️   Фота, відэа і аўдыё | YouTube |
| Тэматычныя сайты | MusicBrainz |